Mestská  časť  Bratislava – Nové  Mesto

Materiál na rokovanie 
Miestneho zastupiteľstva
dňa 25.9.2012

N á v r h

na prevod obecného bytu na Višňovej č. 14 

Materiál predkladá :					Materiál obsahuje :

Ing. Ľudovít Kollárik					1. Návrh uznesenia
prednosta  MÚ B-NM					2. Dôvodová správa
							3. Návrh na prevod obecného bytu
							    na Višňovej č. 14	
							4. Žiadosť o prevod bytu
5. Rozsudok Krajského súdu v BA 
    sp.zn. 7Co 22/2010-139                  
Spracovateľ :

Alžbeta Andrášiková 
referent  OSB,NPaVS

Na rokovanie prizvať :				Stanovisko právnej skupiny :

Alžbetu Andrášikovú					- stanovisko právnej skupiny - priložené 
referenta OSB,NPaVS					  osobitne	

S e p t e m b e r    2012

N á v r h     u z n e s e n i a

M i e s t n e    z a s t u p i t e ľ s t v o

s c h v a ľ u j e

prevod obecného  bytu č. 10 na Višňovej č. 14  v správe mestskej časti Bratislava – Nové Mesto v súlade so zákonom č. 182/1993 Z.z. o prevode bytov a nebytových priestorov v znení neskorších zmien  a doplnkov  do vlastníctva  súčasného  nájomcu  Pavla Pavlíka za cenu 907,35 €.

a/  - s pripomienkami

b/  - bez pripomienok

D ô v o d o v á    s p r á v a

	Materiál je predkladaný v súlade so Všeobecne záväzným nariadením mestskej časti Bratislava – Nové Mesto č. 11/1995 v znení neskorších zmien a doplnkov.
Jedná sa o prevod obecného  bytu č. 10 na Višňovej č. 14 vo vlastníctve hlavného mesta SR Bratislavy zvereného do správy mestskej časti Bratislava – Nové Mesto.
	Prevod bytu  bude uskutočnený v súlade so zákonom č. 182/1993 Z.z. o prevode vlastníctva bytov a nebytových priestorov v znení neskorších zmien a doplnkov v súlade s § 29 a , odst. 1, cit. :
 „ Obec je povinná s nájomcom uzavrieť zmluvu o prevode vlastníctva bytu do dvoch rokov odo dňa, keď nájomca požiada o prevod bytu podľa tohto zákona v dome, v ktorom požiada o prevod vlastníctva najmenej 50 % nájomcov bytov. Túto povinnosť obec nemá, ak nájomcom bytu je právnická osoba, ak ide o byt v rodinnom dome alebo ak ide o byt, na ktorý sa nevzťahovala povinnosť previesť vlastníctvo bytu podľa § 29 ods. 3 a vlastníctvo bytu prešlo na obec podľa osobitného predpisu „.
	Materiál bol prerokovaný dňa  3.9.2012 v Komisii sociálnych vecí a bývania bez pripomienok, dňa 4.9.2012 v právnej skupine  a dňa  11.9.2009 v Miestnej rade, ktorá odporučila prevod bytu.

Návrh na prevod obecného bytu č. 10 na Višňovej č. 14

Predmetom prevodu   je  1- izbový obecný byt č. 10, I. kategórie na Višňovej č. 14 s rozlohou 28,04 m2, ktorého užívateľom je na  základe rozhodnutia o pridelení bytu  č.j. 254-7-2789/1975 zo dňa 28.12.1975 p. Pavol Pavlík. Menovaný si riadne plní svoje povinnosti vyplývajúce z nájomnej zmluvy.
Jedná sa o jeden z dvoch ešte neodpredaných bytov v predmetnom dome, ostatné byty  boli v minulosti už  prevedené do osobného  vlastníctva ich nájomcom. S menovaným bol vedený súdny spor vo veci výpovede z nájmu bytu. Rozsudkom Krajského súdu sp. zn. 22/2010-139 zo dňa 16.5.2012  bol  potvrdený  rozsudok  Okresného  súdu  Bratislava III  sp. zn. 41C 140/2007-112 zo dňa 29.10.2009, ktorým bolo určené,  že výpoveď nájmu bytu daná odporcovi  mestskou časťou Bratislava – Nové Mesto je neplatná. Na základe uvedeného je p. Pavlík v postavení nájomcu, ktorému sme povinní v súlade so zákonom č. 182/1993 Z.z. byt previesť do vlastníctva.
	Prevod bytu bude uskutočnený v súlade so zákonom č 182/1993 Z.z. o prevode bytov a nebytových priestorov  v znení neskorších zmien a doplnkov za cenu   907.35 €.

  Návrh na prevod obecného bytu na Višňovej č. 14, Bratislava

          PRÁVNA SKUPINA
Zasadnutie dňa        :   4. 9. 2012
Účasť - prítomní       :    Biharyová, Vargová
Stanovisko právnej skupiny:  nakoľko je žiadateľ nájomcom obecného bytu a sú splnené aj ostatné podmienky prevodu vlastníckeho práva k  bytu, nie je dôvod žiadosti nevyhovieť. Predkladaný návrh je v súlade so zákonom č. 182/1993 Z.z. o vlastníctve bytov a nebytových priestorov v znení neskorších predpisov

Komisia                        :    SOCIÁLNYCH  VECÍ  A  BÝVANIA
Zasadnutie dňa             :    3. 9. 2012
Účasť - prítomní           :    Bartoš, Mikulec, Margolien, Ferenczyová, Fiam, Kaducová
           - neprítomní       :   -
           - ospravedlnení  :    Gašpierik, , Manzalová
Stanovisko komisie      :  komisia prerokovala predložený návrh a tento odporučila MR a MZ MČ B-NM schváliť bez pripomienok